পুরপ্রচারের ব্যানার ছেঁড়া ঘিরে উত্তেজনা শহরে। এন্টালিতে সংঘর্ষে জড়ালেন তৃণমূল ও নির্দল প্রার্থীর অনুগামীরা। কালীঘাটে সিপিআইএম প্রার্থীর ব্যানার ছিঁড়ে দেওয়ার অভিযোগ উঠল তৃণমূলের বিরুদ্ধে। যদিও, যাবতীয় অভিযোগ উড়িয়ে দিয়েছে তৃণমূল কংগ্রেস। সিপিআইএম প্রার্থীর ব্যানার ছিঁড়ে দেওয়াকে ইস্যুকে এলাকায় প্রচারে নেমে পড়েছে বিজেপিও।
 ওয়েব ডেস্ক: পুরপ্রচারের ব্যানার ছেঁড়া ঘিরে উত্তেজনা শহরে। এন্টালিতে সংঘর্ষে জড়ালেন তৃণমূল ও নির্দল প্রার্থীর অনুগামীরা। কালীঘাটে সিপিআইএম প্রার্থীর ব্যানার ছিঁড়ে দেওয়ার অভিযোগ উঠল তৃণমূলের বিরুদ্ধে। যদিও, যাবতীয় অভিযোগ উড়িয়ে দিয়েছে তৃণমূল কংগ্রেস। সিপিআইএম প্রার্থীর ব্যানার ছিঁড়ে দেওয়াকে ইস্যুকে এলাকায় প্রচারে নেমে পড়েছে বিজেপিও। শনিবার রাত সাড়ে ১০ টা। ৫৬ নং ওয়ার্ডের নির্দল প্রার্থী মঞ্জুশ্রী সরকারের সমর্থনে ব্যানার লাগাচ্ছিলেন তাঁর অনুগামীরা। অভিযোগ, তৃণমূল প্রার্থী দিপালি দাসের  অনুগামীরা আচমকাই তাদের ওপর হামলা চালায়। বেধড়ক মারধরে একজন গুরুতর আহত হন।  তৃণমূল প্রার্থীর বিরুদ্ধে দাঁড়ানোর জন্যই তাঁদের ওপর হামলা বলে অভিযোগ মঞ্জুশ্রী সরকারের অনুগামীদের। ব্যানার ছেঁড়া ঘিরে উত্তেজনা  কালীঘাট  মন্দির চত্বর লাগোয়া ৮৩ নং ওয়ার্ডেও। সিপিআইএম প্রার্থী সন্তোষ ওঝার অভিযোগ, তাঁর প্রচারে লাগানো ব্যানার ছিঁড়ে ফেলেছে তৃণমূল কর্মীরা। এমনকি তাঁর এক অনুগামীকে ব্যাপক মারধর করা হয়েছে।